b'\n_START_ARTICLE_\nInzulinska \xc4\x8drpalka\n_START_PARAGRAPH_\nInsulinska \xc4\x8drpalka je medicinski pripomo\xc4\x8dek, ki posnema naravno delovanje trebu\xc5\xa1ne slinavke in s tem imitira naravno dovajanje hormona insulina. Uporablja se pri zdravljenju sladkorne bolezni tipa I. Deluje na sistemu neprekinjenega dovajanja insulina v telo preko infuzijskega seta, ki je vstavljen v podko\xc5\xbeje. Insulinska \xc4\x8drpalka pomaga k bolj\xc5\xa1i urejenosti sladkorne bolezni in zagotavlja ve\xc4\x8djo kakovost \xc5\xbeivljenja sladkornim bolnikom._NEWLINE_Prednost avtomatizirane \xc4\x8drpalke je njeno delovanje v ve\xc4\x8d funkcijah. Deluje po vnaprej vne\xc5\xa1enih odmerkih na podlagi programa, ki se bolniku individualno prilagaja s strani zdravnika diabetologa. Tako \xc4\x8drpalka omogo\xc4\x8da dovajanje bazalnih odmerkov insulina v telo neprekinjeno, tudi v \xc4\x8dasu mirovanja bolnika. Bolusni odmerki pa se odmerjajo glede na trenutne potrebe(\xc4\x8das vnosa hrane) ro\xc4\x8dno glede na izmerjeno vi\xc5\xa1ino sladkorja v krvi. \xc4\x8crpalko lahko bolnik za\xc4\x8dasno tudi odklopi iz sistema (osebna higiena, \xc5\xa1portna dejavnost), vendar ne ve\xc4\x8d kot dve uri. Priporo\xc4\x8dila za menjavo infuzijskega seta so od dveh do \xc5\xa1tirih dni.'